**BOSTANIADA**

Chiar dacă, pentru români, Halloween- ul este o sărbătoare „importată”, rămâne un prilej de distracție pentru copii și un mod de a cunoaște, de a cerceta istoria și tradițiile altor popoare.

Prin propunerile noastre, creativitatea copiilor a prins viață atât prin realizarea de sculpturi în dovleci, cât și prin desenele, picturile și colajele realizate conform tematicii. Toate aceste valori am încercat să le cultivăm în conștiința copiilor prin participarea directă la activitate, îmbinând distracția cu veselia și educația.

Specific Halloween-ului şi ceea ce asociem noi tot timpul acestei sărbători este dovleacul cioplit în diverse forme și personajele înfricoşătoare.

Am reuşit să eliminăm partea mai puţin plăcută a acestei sărbători celtice şi să scoatem la iveală frumosul, natura şi dragostea.

Concursul inițiat de d-na prof.înv primar Țîra Ioana Maria și d-ra prof înv primar Ruscă Ana Maria s-a adresat preșcolarilor și școlarilor Colegiului Tehnic ” Al. Domșa” Alba Iulia.

Parteneri :

- Grădinița cu program normal nr 16 Alba Iulia

- Biblioteca Colegiului Tehnic ” Al. Domșa” Alba Iulia

Secțiunile concursului au fost:

I. Creaţii plastice: colaje, desene, picturi;

II. Sculptura în dovleci;

Lucrările realizate de preșcolari și de școlari au fost expuse și jurizate.

Criteriile de evaluare au urmărit ca lucrarea să fie adecvata vârstei, să fie originală și cu un ridicat grad de creativitate .

Au fost evidențiate cele mai originale lucrări, iar cei mai haioși bostani au fost premiați. Copiilor le-au fost înmânate premii constând în diplome și dulciuri.

Bostaniada este un eveniment, care a oferit, atât copiilor cât și cadrelor didactice, satisfacţia de a desfăşura o activitate inedită.





